১৭ এপ্রিল ভোরে নারায়ণগঞ্জ সদর উপজেলার ফতুল্লার পাগলা নিশ্চিন্তপুর এলাকায় পুলিশের সঙ্গে গোলাগুলিতে দুর্ধর্ষ সন্ত্রাসী ও অবৈধ অস্ত্রধারী মাকসুদুল ইসলাম লিখন (৩০) দুর্ধর্ষ গুলিবিদ্ধ অবস্থায় গ্রেফতার হয়েছে। তখন পুলিশের এক উপ পরিদর্শক (এসআই) সহ ৩ জন আহত হয়। ঘটনাস্থল থেকে ২ রাউন্ড গুলি সহ একটি রিভলবার ও ৪২০ পিছ ইয়াবা বড়ি উদ্ধার করা হয়। গুলিবিদ্ধ লিখন ফতুল্লার নূরবাগ এলাকার তোতামিয়ার ছেলে। পুলিশের দাবি মাকসুদুল ইসলাম লিখন একজন তালিকভুক্ত চিহ্নিত সন্ত্রাসী। তার বিরুদ্ধে অস্ত্র, মাদক, চাঁদাবাজী ও বিস্ফোরক দ্রব্য সহ বিভিন্ন থানায় ৭টি মামলা রয়েছে।